Diari Oficial de la Generalitat Valenciana


Sumari del DOGV 4651, del 16-12-2003 (2003/13154)

ACORD de 12 de desembre de 2003, del Consell de la Generalitat, de cessament i nomenament de representants de la Generalitat en el patronat de la Fundació de l'Oficina Valenciana per a la Societat de la Informació.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13346


Data del document
:   12-12-2003

Organisme emissor
:   Conselleria d'Infraestructures i Transport

Tipus de document
:   Acord

Descriptors 

:   * fundació

ACORD de 12 de desembre de 2003, del Consell de la Generalitat, de cessament i nomenament de representants de la Generalitat en el patronat de la Fundació de l'Oficina Valenciana per a la Societat de la Informació. [2003/X13329]
  
El Consell de la Generalitat, en la reunió del dia 12 de desembre de 2003, va adoptar l'acord següent:
  
Per mitjà de la Resolució de 21 de juny de 1996, del director general de Justícia, de la Conselleria de Presidència, es va acordar inscriure en el Registre de Fundacions de la Comunitat Valenciana la Fundació de l'Oficina Valenciana per a la Societat de la Informació, i s'aproven en la mateixa resolució els Estatuts de data 11 de maig de 1995, elevats a escriptura pública davant el notari de València, Francisco Javier Teijeiro Vidal, amb la mateixa data i el número 990 de protocol.
  
Els patrons de la Fundació de referència han sigut cessats i nomenats des de la seua constitució d'acord amb el que disposen els dits estatuts, i la composició última del patronat, tal com consta en la Resolució de 9 de setembre de 2003, del director general de Justícia, de la Conselleria de Justícia i Administracions Públiques, és la següent:
  
1. En representació de la Generalitat en la condició de persona jurídica a la qual els Estatuts de la Fundació han atribuït la qualitat de patró: José Joaquín Ripoll Serrano.
  
2. En representació de la Generalitat en la condició de titulars de càrrecs públics als quals els Estatuts de la Fundació han atribuït la qualitat de patrons:
  
- Blanca Martínez de Vallejo Fuster, directora de Modernització i Racionalització, de la Conselleria de Justícia i Administracions Públiques.
  
- José Emilio Cervera Llavador, sotssecretari de Relacions Institucionals, de la Presidència de la Generalitat.
  
- Josep Vicent Felip i Monlleó, director general d'Ordenació i Innovació Educativa i Política Lingüística, de la Conselleria de Cultura, Educació i Ciència.
  
- Salvadora Ibars Sancho, directora general de Comunicació, de la Presidència de la Generalitat.
  
- Javier Quesada Ibáñez, sotssecretari de l'Oficina de Ciència i Tecnologia del Govern Valencià.
  
El Decret 81/2003, de 27 de juny, del Consell de la Generalitat, ha disposat determinats canvis en l'estructura orgànica de les Conselleries de l'administració de la Generalitat i en les competències de cada una d'estes, en concret, s'han assignat a la Conselleria d'Infraestructures i Transport, pel Decret 7/2003, de 21 de juny, del president de la Generalitat, les competències relatives a telecomunicacions, que han donat lloc a modificacions o supressions de càrrecs públics, així com a variacions en les funcions que a estos atribuïxen el mencionat Decret 81/2003 i els seus reglaments respectius, i que determinen el cessament dels patrons de la Fundació que representen la Generalitat.
  
En relació amb els patrons persones jurídiques, l'apartat 4 de l'article 12 dels Estatuts establix que estos podran designar lliurement la persona que haja de representar-los, i que hauran de comunicar els dits nomenaments immediatament al Protectorat, i l'article 13.3 de la Llei 8/1998, de 9 de desembre, de la Generalitat, de Fundacions de la Comunitat Valenciana, determina que quan la qualitat de patró siga atribuïda a les persones jurídiques, estes hauran de designar, a través del seu òrgan competent, una persona física que actue en la seua representació, el qual haurà d'exercir personalment les seues funcions en el patronat, sense que càpia, en cap cas, delegació d'estes.
  
L'article 12 dels Estatuts de la Fundació establix en l'apartat 1 que el cessament en el càrrec de patrons es produirà per qualsevol de les causes establides legalment, que en l'article 17.2 de la mencionada Llei 8/1998 s'especifiquen, i l'apartat 2 del dit article 12 determina que els patrons designats en atenció a ser titulars de càrrec en entitats públiques o privades, cessaran tan prompte ho facen en els dits càrrecs; si concorreguera modificació o supressió dels càrrecs, succeirà com a patró el titular del càrrec homòleg que assumira les funcions de l'antic.
  
Per tot això que s'ha exposat, amb la finalitat de revisar els nomenaments efectuats per a ajustar la representació de la Generalitat a les noves competències de les Conselleries i a la seua reestructuració orgànica, a proposta del conseller d'Infraestructures i Transport, el Consell de la Generalitat
  
ACORDA
  
Primer
  
Designar José Ramón García Antón, conseller d'Infraestructures i Transport, com a representant de la Generalitat, en la condició de patró persona jurídica de la Fundació de l'Oficina Valenciana per a la Societat de la Informació.
  
Segon
  
Designar els següents patrons de la Fundació de l'Oficina Valenciana per a la Societat de la Informació en atenció a ser titulars dels càrrecs públics en la Generalitat que s'indiquen a continuació:
  
- Blanca Martínez de Vallejo Fuster, secretària autonòmica de Telecomunicacions i Societat de la Informació, de la Conselleria d'Infraestructures i Transport.
  
- José Benedito Agramunt, director general de Telecomunicacions i Investigació, de la Conselleria d'Infraestructures i Transport.
  
- María Bonilla Musoles, directora de l'Institut Valencià d'Estadística.
  
- Salvadora Ibars Sancho, directora general de Promoció Institucional, de la Conselleria de Presidència.
  
- Silvia Caballer Almela, directora general d'Arxius i Innovació Tecnològica, de la Conselleria de Cultura, Educació i Esport.
  
Tercer
  
Les acceptacions dels càrrecs de patrons, cessaments, substitucions i suspensions d'estos es comunicaran al Protectorat de la Generalitat per a la inscripció al Registre de Fundacions de la Comunitat Valenciana.
  
València, 12 de desembre de 2003
  
El conseller secretari del Consell de la Generalitat,